GiliGold/VAD_KnessetCorpus huggingface dataset:
גיא בוסי:
הוא לא יכול להיכנס לבית הזה, כשהחוק אומר - - -
איתן גינזבורג:
היא באמצע.
איתן גינזבורג:
סליחה רגע, חברים, היא באמצע תשובה.
איתן גינזבורג:
איש לא יפריע לה, לא חברי כנסת ולא עורכי דין.
גיא בוסי:
לייצג.
איתן גינזבורג:
כן, ארבל, נא לסיים את דברייך.
ארבל אסטרחן:
נכון שבעבר לא היו לנו סיטואציות כאלה, אבל גם לא היה לנו חוק נורבגי.
גיא בוסי:
אז למה החוק אומר שרק הוא יכול להגיע - - -
איתן גינזבורג:
אני מבקש לא להפריע, לא מעורכי דין ולא מחברי כנסת.
גיא בוסי:
אבל זה טיעון משפטי, אדוני.
איתן גינזבורג:
ארבל, סליחה, תשלימי את דברייך בלי שאיש יפריע לך.
ארבל אסטרחן:
לחבר הכנסת שיקלי יש זכות להיות מיוצג על ידי עורך דין.
ארבל אסטרחן:
לאף אחד אחר אין זכות כזאת.
מיכל מרים וולדיגר:
- - - חבר כנסת אחר.
ארבל אסטרחן:
הם רשאים להיות, הם יכולים לבקש להיות.
גיא בוסי:
אבל אין לה רשות אלא רק מה שהיא נותנת ספציפית.
גיא בוסי:
אי-אפשר - - -
מיכל מרים וולדיגר:
עורך דין או חבר כנסת אחר.
מיכל מרים וולדיגר:
כלומר, גם חברי כנסת יכולים לדבר בוועדה הזאת.
איתן גינזבורג:
ארבל, עוד נקודה?
מיכל מרים וולדיגר:
שימו לב לכתוב: עורך דין או חבר כנסת.
ארבל אסטרחן:
לגבי האם הח"כים שנכנסו לפי החוק הנורבגי יכולים להצביע?
ארבל אסטרחן:
– נטען פה שחברת הכנסת פינטו לא יכולה להצביע בגלל שהיא ח"כית נורבגית מה שנקרא.
גיא בוסי:
לא, שהיא נורבגית של חבר הכנסת כהנא, שהוא אחראי לפרנסה שלה.
גיא בוסי:
אני מבקש שתדייקי.
איתן גינזבורג:
לא, סליחה, אני מבקש לא הפריע.
גיא בוסי:
- - - מדויק.
איתן גינזבורג:
עם כמות הדיוקים וכמות הפעמים שאתה לא דייקת בדברים שאני אמרתי, אני לא צריך עכשיו - - -
יואב קיש:
היושב-ראש, יש פסיקה של 45 יום לדחוף.
יואב קיש:
חבל שאת לא מתייחסת לזה.
יואב קיש:
בסמוך.
רם שפע:
- - - אפילו בזה אתה לא עומד.
איתן גינזבורג:
רם שפע, לא להפריע לארבל.
ארבל אסטרחן:
45 ימים הם לגבי ההתפטרות - - -
איתן גינזבורג:
אני מבקש מכם לא להגיב לדברים שנאמרו.
איתן גינזבורג:
תאמרי את דברייך כפי שתכננת לומר.
ארבל אסטרחן:
אני לא אגיב.
ארבל אסטרחן:
לגבי ח"כ נורבגי – קודם כול אין ח"כ נורבגי של מישהו, כי כל אחד מהסיעה שהתפטר, האחרון שנכנס יוצא.
ארבל אסטרחן:
אבל צריך לומר שבימים האחרונים אנחנו דווקא נשאלנו כל יום בערך, האם ח"כ נורבגי יכול להיות שותף להתפלגות מסיעה?
ארבל אסטרחן:
ושם דווקא מי ששאל אותנו חשב שח"כ נורבגי יכול לעשות הכול.
יצחק פינדרוס:
במסגרת המשא-ומתן של ימינה - - -
ארבל אסטרחן:
והתשובה שלנו הייתה חיובית: ח"כ נורבגי הוא ח"כ לכל דבר ועניין.
ארבל אסטרחן:
המחשבה שהוא לא יכול להצביע - - -
יואב קיש:
כמו שמתן כהנא הוא לא ח"כ.
איתן גינזבורג:
כן, סליחה.
ארבל אסטרחן:
נכון, הוא לא ח"כ.
ארבל אסטרחן:
אבל היא ח"כית לכל דבר ועניין, ולכן ברור שאין משהו שיכול למנוע את ההצבעה.
ארבל אסטרחן:
כנ"ל זה שנאמר פה על שני ח"כים, חבר הכנסת טופורובסקי וגם חברת הכנסת פינטו, שהתבטאו התבטאויות פוליטיות בעניינו של חבר הכנסת שיקלי.
ארבל אסטרחן:
התבטאויות פוליטיות זה לב הפעילות של חבר הכנסת - - -
גיא בוסי:
הם לא התבטאו, היא כינתה אותו "וירוס", והוא אמר שצריך להפריש אותו.
גיא בוסי:
זו לא אמירה פוליטית, זה בתוך הדיון.
איתן גינזבורג:
סליחה, עו"ד בוסי.
איתן גינזבורג:
עו"ד בוסי, אני אוציא אותך.
גיא בוסי:
ומה עם העובדה שבמהלך הדיון - - -
איתן גינזבורג:
עו"ד בוסי, די.
גיא בוסי:
הוא יצא החוצה.
גיא בוסי:
זה מקובל עלייך?
איתן גינזבורג:
עו"ד בוסי, אתה פשוט מתנהג בצורה לא ראויה.
ארבל אסטרחן:
הוא יצא.
גיא בוסי:
במהלך הדיון - - -
איתן גינזבורג:
עו"ד בוסי, אתה מפריע.
גיא בוסי:
הוא אמר את זה פעמיים.
גיא בוסי:
כי אתה לא נותן את זכות הטיעון.
איתן גינזבורג:
אתה מפריע כל הזמן.
גיא בוסי:
אתה לא נותן את זכות הטיעון.
גיא בוסי:
נכון, כי אתה לא נותן את זכות הטיעון.
גיא בוסי:
מדהים.
גיא בוסי:
היא מכנה אותו "וירוס" – אדוני מאשר את זה.
גיא בוסי:
אני מזכיר את - - - של דרעי.
איתן גינזבורג:
אתה מפריע ולא מפסיק להפריע, ולא מכבד את המקום הזה.
איתן גינזבורג:
פשוט לא מכבד לא את הוועדה הזאת ולא את הכנסת.
ארבל אסטרחן:
לא נשללת זכות הצבעה בוועדה מחבר בגלל דברים פוליטיים שהוא אמר.
ארבל אסטרחן:
נטענה פה טענה לגבי מרב מיכאלי בכנסת ה-23, שניסו ללמוד ממנה – זה באמת מקרה לא פשוט.
ארבל אסטרחן:
צריך לזכור שבאותו מקרה הסיעה שלה או אף אדם אחר לא פנה לא לוועדת הכנסת ולא לוועדת הבחירות בבקשה להכריז עליה כפורשת.
ארבל אסטרחן:
אני לא יודעת מה היה מוחלט אם הייתה פנייה כזאת, ולכן אנחנו לא יכולים ללמוד מזה, לא היה שום דיון בעניין.
ארבל אסטרחן:
נטען שלא הודיעו לכל חברי הכנסת על המועד.
יואב קיש:
לא, אמרו שזה בפגרה.
ארבל אסטרחן:
לא, היו שני דברים, היה פגרה והיה שלא נמסר.
ארבל אסטרחן:
אז זה שלא נמסר לכל חברי הכנסת – טוב, אפשר מהנוכחות פה היה להבהיר.
ארבל אסטרחן:
פשוט אני רוצה להגיד את זה, כי מישהו יראה את זה בפרוטוקול ויחשוב שזה נכון.
ארבל אסטרחן:
כמובן שנמסרה הודעה בדרך הרגילה שבה היא נמסרת ומפורסמת, ההודעה על ישיבות ועדת הכנסת, כמו כל הישיבות.
אבי מעוז:
איזו הודעה?
ארבל אסטרחן:
ואפשר היה גם מהנוכחות הרבה פה ללמוד שחברי הכנסת ידעו על הדיון.
גיא בוסי:
מה עם אורך הדיון בפגרה?
ארבל אסטרחן:
לגבי הפגרה, ועדות הכנסת ישבו כבר בפגרה הזאת, אני הסתכלתי באתר הכנסת, היו מאות ישיבות.
ארבל אסטרחן:
אין הגבלה על הנושאים שאפשר לדון בהם בפגרה.
גיא בוסי:
ועל הזמן?
ארבל אסטרחן:
הדיון הזה, מעבר לזה שהוא דיון מיוחד, מאחר שיש חובת נוכחות, רצו לאפשר לחברי הכנסת להיות נוכחים ולהצביע, והודיעו מראש לחברי הכנסת שהוא יהיה ארוך.
ארבל אסטרחן:
והדבר הזה הוא גם באישור יו"ר הכנסת.
גיא בוסי:
זאת אומרת, אישור יו"ר הכנסת בניגוד לתקנון הכנסת?
ארבל אסטרחן:
הוא לא בניגוד לתקנון.
גיא בוסי:
התקנון אומר זמן - - -
איתן גינזבורג:
לא, תן לה להשלים.
ארבל אסטרחן:
סעיף 112(א) לתקנון מסמיך את ועדת הכנסת לקבוע כללים לגבי ישיבות בפגרה, ושם היא קבעה שהישיבות יהיו באורך מקובל.
ארבל אסטרחן:
סעיף 112(ב) לתקנון מאפשר ליו"ר הכנסת, במקרים מיוחדים, לקבוע כללים אחרים.
ארבל אסטרחן:
יו"ר הכנסת אכן קבע שהישיבה - - -
גיא בוסי:
איפה זה?
גיא בוסי:
זה בכתב?
גיא בוסי:
יש החלטה כזאת?
ארבל אסטרחן:
כן, הוא כתב מכתב לוועדת הכנסת.
גיא בוסי:
ואיפה הנימוקים?
ארבל אסטרחן:
לפני שהיא הודיעה לחברי הכנסת שהישיבה יכולה להתמשך.
ארבל אסטרחן:
מה שנאמר כאן, שאיל ינון אמר שהצבעה על חוק התקציב כמוה כהצבעה אחת, כולל הקריאה הראשונה – אז אני רוצה להגיד את הדברים במדויק: בדיון בכנסת ה-20 בעניינה של חברת הכנסת לוי אבקסיס, הבקשה של סיעתה פירטה 177 הצבעות שהיא הצביעה נגד עמדת הסיעה.
ארבל אסטרחן:
ואז אמר איל ינון: "בדיקה של פירוט ההצבעות מעלה שרבות מהן עוסקות באותו נושא.
ארבל אסטרחן:
כך למשל, מתוך 177 הצבעות, 79 הן בקריאה שנייה ושלישית על הצעות חוק התקציב וההסדרים, ו-51 - - - הן על הצעת חוק הפיקוח על שירותים פיננסיים בקריאה שנייה.
ארבל אסטרחן:
אך גם אם מדובר בכמה עשרות הצבעות ולא 177, אני סבור כי אם חברי הוועדה ימצאו לנכון לקבל את בקשת - - - ישראל ביתנו הדבר יעמוד במבחן משפטי".
ארבל אסטרחן:
אז זה נכון שהוא התייחס – זה לא ספציפית חוק התקציב, הוא אמר: לוקחים חוק אחד ורואים אותו כהמון הצבעות, בעצם - - -
גיא בוסי:
אז עשית את הדיאטה הזאת, כמה הצבעות יש לנו?
גיא בוסי:
אין 700 ומשהו?
גיא בוסי:
אז אפשר בבקשה לתקן?
גיא בוסי:
כיצד אני עונה על כתב פרישה שאיננו מדויק?
גיא בוסי:
אפשר לתקן אותו?
ארבל אסטרחן:
הוא מדויק מאוד.
ארבל אסטרחן:
פשוט מונחת בפניכם - - -
גיא בוסי:
אז את מסכימה שמדובר ב-700 ומשהו הצבעות למרות העמדה של היועץ המשפטי?
איתן גינזבורג:
כן, בבקשה, ארבל.
איתן גינזבורג:
נא להשלים את הדברים.
מיכל מרים וולדיגר:
בכמה הצבעות עסקינן אם כך?
ארבל אסטרחן:
דבר אחרון, אני חייבת להגיד מילה, ברשותך, לחבר הכנסת אמסלם, למרות שהוא יצא ולא נמצא כאן.
ארבל אסטרחן:
רציתי לומר את זה כשהוא נמצא, אבל אני מקווה שהפרוטוקול יגיע אליו.
ארבל אסטרחן:
הוא קרא לי "אבן הנגף של הדיון", "מועלת בתפקיד", הוא חוזר שוב ושוב על איזו המצאה שאני משוריינת ביש עתיד או בכחול לבן או לא יודעת איפה.
יואב קיש:
לא, הוא לא דיבר על זה עלייך.
ארבל אסטרחן:
הוא אמר כמה פעמים בדיון הזה.
יואב קיש:
משוריינת?
יואב קיש:
אז לא שמעתי.
ארבל אסטרחן:
בהתחלה הוא אמר לאיתן ששריינו אותי, אחר כך ביש עתיד.
ארבל אסטרחן:
לא יודעת.
ארבל אסטרחן:
טוב, אבל זה לא משנה, כי זו גם לא הפעם הראשונה בכנסת הנוכחית שהוא רואה אותי כמקור הצרות בעולם, בכל מיני הקשרים.
ארבל אסטרחן:
אני לא יודעת למה זכיתי בכבוד הזה.
ארבל אסטרחן:
אני חייבת לומר, שבעבר אני עבדתי איתו מצוין כשהוא היה יו"ר קואליציה ושר מקשר.
ארבל אסטרחן:
הוא, והרבה פעמים העוזרים שלו, היו מתייעצים איתי בענייני כנסת, בענייני הצבעות ותקנון.
ארבל אסטרחן:
גם כשהוא היה יו"ר ועדת הפנים אני סייעתי לו בהצעת חוק שהוא קידם ויזם בעניין של מימון פריימריז, והיה נראה שהעמדה שלי מקובלת עליו.
זאב בנימין בגין:
אז למה התקלקלת כל כך?
ארבל אסטרחן:
אני לא כל כך יודעת למה הפכתי לפרסונה נון גרטה.
ארבל אסטרחן:
אני רוצה לחשוב שזה לא נועד לאיים, או להפחיד אותי, או לגרום לי לשנות את הדעה שלי.
ארבל אסטרחן:
זה בכל מקרה לא יקרה.
יצחק פינדרוס:
מהיכרותי איתך, את מקולקלת.
ארבל אסטרחן:
בסדר, אני לא רוצה - - -
איתן גינזבורג:
כן, נא להשלים את הדברים.
משה טור פז:
לא צריך דברור.
אבי מעוז:
ארבל, אני חושב שכמו שמזכיר הכנסת נמצא פה, גם היה ראוי שהיועצת המשפטית של הכנסת תשתתף בדיון כזה חשוב.
יריב לוין:
היושב-ראש, אני מבקש עוד הערה אחת.
איתן גינזבורג:
אחרונה.
יואב קיש:
רגע, היא לא ענתה הנושא של הצבעה במליאה.
יואב קיש:
את אמרת שתתייחסי.
איתן גינזבורג:
סליחה, חבר הכנסת קיש.
יואב קיש:
אני הצעתי שבמקום שתהיה הצבעה בוועדה, שאינה מייצגת את יחסי הכוחות, שתהיה הצבעה במליאה.
ארבל אסטרחן:
זה לא לפי חוק.
ארבל אסטרחן:
זה ממש - - -
איתן גינזבורג:
כן, חבר הכנסת לוין, משפט אחרון ואני רוצה לסכם.
יואב קיש:
אבל זה אפשרי לעשות את זה?
יצחק פינדרוס:
אבל הוועדה היא גם לא על פי החוק.
איתן גינזבורג:
בבקשה, חבר הכנסת יריב לוין, משפט אחד ואני רוצה לסכם.
יריב לוין:
אני רציתי באמת קודם לדעת, ואני חושב, שוב, שזו שאלה מהותית, כי שאלת השיהוי היא שאלה קריטית כאן, מה נחשב למועד פרישה?
יריב לוין:
ומסתבר, לפחות לפי החומר שקיבלתי, שבבג"ץ 1759/06, מפלגת העבודה נגד יו"ר ועדת הבחירות המרכזית ואחרים, נאמרו הדברים הבאים והם מאוד ברורים: "האם התפטרות 45 יום לאחר הפרישה הינה התפטרות בסמוך לאחר הפרישה?
יריב לוין:
אין מדובר בתקופה קצרה.
יריב לוין:
אולם מקובלים עלינו נימוקי יושבת-ראש ועדת הבחירות המרכזית לעניין זה.
יריב לוין:
בהתחשב בכך - - -"
מתן כהנא:
זה נושא אחר לגמרי.
יריב לוין:
לא, תקשיבו רגע.
גיא בוסי:
הפרשנות ל"סמוך".
איתן גינזבורג:
חברים, תנו לו לדבר.
איתן גינזבורג:
תנו לו לדבר.
יריב לוין:
זה, אגב, בדיוק באותו סוג של עניין: האם האנשים הם פורשים או לא? "בהתחשב בכך שמדובר היה בתקופת בחירות, וכי במהלך 45 ימים אלה לא התקיימו דיונים או הצבעות בעלות חשיבות רבה, ולא נטען בפנינו כי המשיבים הצביעו בכנסת בניגוד לעמדת הסיעה ממנה פרשו, יש לראות במשיבים - - - כמי שהתפטרו מכהונתם בסמוך לאחר פרישתם".
יריב לוין:
עכשיו, אמר לנו השר כהנא בצורה ברורה, שמבחינתו הפרישה התגבשה כאשר חבר הכנסת שיקלי הצביע נגד הקמת הממשלה, ולאחר מכן ביתר שאת כאשר הצביע נגד התקציב.
יריב לוין:
אלה היו שני האירועים המז'וריים הדרמטיים.
מתן כהנא:
וציינתי את ההצבעה האחרונה - - -
יצחק פינדרוס:
איזה הצבעה?
רם שפע:
אני יכול להסביר לך את כל ההצבעות.
יצחק פינדרוס:
לא, הצבעה דרמטית.
רם שפע:
- - - אי-אמון.
איתן גינזבורג:
לא, פינדרוס, שפע, די.
איתן גינזבורג:
יריב לוין ביקש משפט אחרון.
רם שפע:
בפברואר.
יצחק פינדרוס:
בפברואר - - -
רם שפע:
מאז היו עוד - - -
איתן גינזבורג:
חברים, תנו ליריב להשלים.
איתן גינזבורג:
יריב, אנא, קצר, אם אפשר.
יריב לוין:
שני משפטים ואני מסיים.
יריב לוין:
הווי אומר, שגם לשיטתו של השר כהנא, הפרישה התגבשה כבר לפני חודשים רבים.
יצחק פינדרוס:
- - - לזה.
יצחק פינדרוס:
אתה יודע שזה לא נכון.
איתן גינזבורג:
די, פינדרוס.
אבי מעוז:
ארבעה חודשים.
יצחק פינדרוס:
אתה יודע - - -
איתן גינזבורג:
פינדרוס, אתה מפריע ליריב.
יריב לוין:
לשיטתו של חבר הכנסת כהנא, הפרישה התגבשה כבר לפני כמה חודשים.
יריב לוין:
הוא גם הודה כאן, שלמרות המצב הזה הייתה לו איזושהי תקווה שאולי הוא יגיע להסדרים עם חבר הכנסת שיקלי, ולכן לא התבקשה ההכרזה על פרישה בפועל.
יריב לוין:
ומאחר שבתקופה הזאת, כפי שהוא עצמו אמר גם עכשיו, עוד היו הצבעות במליאה, וחבר הכנסת שיקלי גם לשיטתו הצביע בחלקן כנגד העמדה, הרי ברור שהמועד שבו התגבשה הפרישה, והמועד הסמוך שבו הדברים קרו, הם הרבה פחות מ-45 יום אפילו מאז ההצבעה על התקציב.
יריב לוין:
הם בשום דרך בעולם לא יכולים להיות עכשיו.
יריב לוין:
אני אומר לך, אדוני היושב-ראש - - -
אבי מעוז:
אבל מה לעשות שעידית פרשה רק עכשיו.
יריב לוין:
- - - ארבל, למה את לא אומרת את הדברים האלה, הכול-כך פשוטים?
רם שפע:
אדוני היושב-ראש, אם הוא קיבל, גם אני אשמח.
איתן גינזבורג:
תודה רבה, יריב.
איתן גינזבורג:
כן, רם, משפט אחרון וזהו.
רם שפע:
אני קטונתי מלהתפלפל משפטית עם חבר הכנסת לוין, אבל בכל זאת יש פה שני דיוקים שבעיניי שווה להזכיר אותם.
רם שפע:
האחד, למרות שהמקרה שציינת שונה לחלוטין מהמקרה הזה, אפילו במקרה הזה, ואפרופו הסיפור שלנו פה, של שיקלי, של הצטברות המקרים של הצבעות כנגד הקואליציה, הפנייה לוועדת הכנסת קרתה אפילו פחות מ-30 יום מאז הצבעתו האחרונה כנגד הקואליציה, שלא נדבר על כל עשרות ההצבעות מהחודשים האחרונים.
אבי מעוז:
קרתה ביום שעידית פרשה.
יואב קיש:
זה לא קשור.
יריב לוין:
- - - להפך.
יריב לוין:
העובדה שחיכיתם כל כך הרבה לפי פסק הדין הזה, מקצרת אפילו את ה-45 יום.
רם שפע:
להפך.
רם שפע:
ועכשיו, דבר שני שנראה לי - - -
איתן גינזבורג:
משפט אחרון, רם.
יריב לוין:
ארבל, אני מבקש - - - משפטית אמיתית.
רם שפע:
זה היה ממש תשובה משפטית.
יריב לוין:
לפי פסיקה שהיית צריכה להביא בפנינו, לא אני צריך - - -
רם שפע:
יריב, אנחנו כיבדנו אותך, נתנו לך לדבר.
רם שפע:
עכשיו אני מתייחס, כי אתה התייחסת.
אבי מעוז:
מה לעשות, עידית פרשה רק לאחרונה.
רם שפע:
משפט אחרון, נראה לי שגם את זה צריך להגיד: למרות שכולם מבינים ששרים נוכחים פה במשכן, והטיעון הזה הוא בעיניי מופרך, אבל גם צריך להגיד - - -
יואב קיש:
לא מייצגים סיעה.
יואב קיש:
הוא לא חבר כנסת של הסיעה.
רם שפע:
בתיקון 49 - - -
יצחק פינדרוס:
- - - שאין סיעת ימינה.
רם שפע:
היכולת להתאפק היא ממש דבר שאתה צריך לעבוד עליו.
יצחק פינדרוס:
לא, אין לי עניין.
רם שפע:
תהיה סבלני.
יצחק פינדרוס:
אין לי עניין.
יצחק פינדרוס:
אם אני אהיה מחונך ואני אראה כמוהו – לא רוצה.
איתן גינזבורג:
כן, חבר הכנסת פינדרוס.
רם שפע:
ארבע מילים.
איתן גינזבורג:
חברי הכנסת, אנחנו לקראת סיום.
יואב קיש:
אתה לא עשית את זה אף פעם.
יואב קיש:
אתה צדיק, לא הפרעת.
רם שפע:
דיברתי הרבה היום - - -
איתן גינזבורג:
חבר הכנסת שפע, משפט אחרון.
רם שפע:
משפט אחרון.
רם שפע:
רק את זה צריך להגיד, בתיקון מס' 49, שממש היה ב-2020: "שר או סגן שר שאינם חברי הכנסת, דינם לכל דבר הנוגע לכנסת כדין שר או סגן שר שהם חברי הכנסת, אולם לא תהא להם זכות הצבעה".
איתן גינזבורג:
חברי הכנסת, אני מבקש לסכם את הדיון, ואנחנו נעבור להצבעה.
איתן גינזבורג:
תראו, אני גם רוצה להביע את דעתי, נראה לי שזה גם ראוי שאני אומר את דעתי כחבר הוועדה.
איתן גינזבורג:
כמו שאמרתי בהתחלה, אני באמת חושב שמדובר בהחלטה כבדה, ואני לא מקל בה ראש בכלל.
איתן גינזבורג:
זוהי עמדתי.
איתן גינזבורג:
זו באמת סוגיה לא פשוטה, כי באמת קיים פה איזה מתח, מתח מובנה כמעט, שבין האידיאולוגיה אישית, אפילו מימוש עצמי כחבר כנסת בעל עמדה ותפיסות עולם ופעילות פרלמנטרית, לבין, אם תרצו, כמעט זכות הסיעה בכנסת, הפעילות שלה, והיכולת שלה לפעול כסיעה, כגוף פרלמנטרי בתוך הכנסת, להוביל קו ולהוביל התנהלות.
איתן גינזבורג:
אלה גם דברים שנאמרו בזמנו בישיבה שהתקיימה בנושא של חברת הכנסת לוי אבקסיס, והם נכונים גם היום, כך אני מתרשם.
איתן גינזבורג:
בסופו של יום ההתנהלות שלנו כחברי כנסת בתוך המשכן היא התנהלות אישית, אבל היא ברובה סיעתית.
איתן גינזבורג:
המכסה החקיקתית היא סיעתית, מכסת הדיבור היא סיעתית, החברות בוועדות היא סיעתית.
איתן גינזבורג:
כל הפעילויות שלנו קשורות בטבור לסיעה, ועל כן הסיעה – אנחנו פועלים מטעמה.
איתן גינזבורג:
אנחנו פועלים כשליחים של הסיעה, הגם שיש לנו לעתים גם עמדות שונות, שיכולות להיות שונות לעיתים מעמדת הסיעה.
איתן גינזבורג:
והיו פה כמה דוגמאות שונות לאורך כל השנים, ככל שהדברים הוצגו.
איתן גינזבורג:
אני חושב שבסופו של יום הדרישה של הסיעה לדרוש פרישה היא לגיטימית במקרה שהיא התרשמה, כסיעה, כאורגן פנימי בתוך עצמו, בלי קשר לקואליציה עכשיו ובלי קשר לפעילות של חבר הכנסת.
איתן גינזבורג:
בסוף יש פה גם פעילות פנים סיעתית, והדברים מתנהלים שם בתוך הבית הזה, בתוך האורגן הזה.
איתן גינזבורג:
ואם היא התרשמה שבצבר הפעולות השונות שהיו לאורך תקופה מסוימת של הצבעות, השתתפויות בישיבות סיעה, הצהרות שונות, הזדהות איתה, התבטאויות כאלה ואחרות, לאורך זמן, נדמה לי, כפי שאני התרשמתי, על פי העובדות גם שהונחו בפנינו, גם על ידי ימינה וגם על ידי הדברים שהביא שיקלי, וגם על פי ההתרשמות שלנו על פי העובדות שאנחנו ראינו לאורך ההתנהלות השוטפת של פעילות הכנסת, אני מתרשם כי חבר הכנסת עמיחי שיקלי הוציא את עצמו כמעט דה-פקטו לאורך כל התקופה מהסיעה שמכונה סיעת ימינה באופן ההתנהלות, ועכשיו הסיעה מבקשת גם לקבוע את זה דה-יורה.
איתן גינזבורג:
אני חושב שבסופו של יום, גם לגבי נושאים שבהם הדברים לא קבועים באופן מוחלט בחוק ואין קביעות לגבי מועדים ספציפיים, יש לחברי הכנסת, וזו אולי גם חובתם, לקבוע את הדברים האלה.
איתן גינזבורג:
ואנחנו יודעים, חברי הכנסת, כשאנחנו פועלים כאן בכנסת מעבר לחוק, שבדרך כלל בית משפט מפרש אותו, והוא הולך לדברי הימים של הכנסת, והוא הולך, כפי שניסו פה ללכת, למה אמרו במליאה ומה אמר חבר הוועדה, בסוף כולם מתייחסים לנוסח החוק.
איתן גינזבורג:
לנוסח החוק, וגם למה שהצטבר כאן בפעילות של הוועדה לאורך השנים, ואיך פעלה הוועדה ואיך היא התייחסה בכל מיני מקרים שונים או דומים.
איתן גינזבורג:
ואני חושב שההתגבשות של אותם נדבכים אחד על השני, באופן שבו הוועדה הזאת פעלה והתייחסה למקרים שונים של טענות פרישה, וקראתי את הפרוטוקולים של כל ארבעה דיוני הפרישה שהתקיימו כאן, שניים מהם הגיעו לכדי הצבעה, ולאור ההחלטות של ועדות הכנסת הקודמות, אני מתרשם כי בהחלט אפשר לומר באופן מוחלט, שהגם שחבר הכנסת שיקלי מזדהה עם תפיסות העולם של רשימת ימינה כפי שהיא התמודדה בבחירות היא עדיין הזדהות מוחלטת אידאולוגית, בפעילות הפרלמנטרית שלו, באופן שבו הוא מתנהל בתוך הכנסת, כחלק מסיעת ימינה הפרלמנטרית, סיעת הכנסת, הוא הוציא את עצמו וגרם לעצמו להיות פורש מהסיעה.
איתן גינזבורג:
והיום בקשתה של הסיעה נראית לי בקשה לגיטימית.
יואב קיש:
כמה התפלפלויות להצדיק שקר.
איתן גינזבורג:
וכך אני מגבש את עמדתי בהקשר הזה.
איתן גינזבורג:
אני מבקש ממנהלת הוועדה לקרוא את חברי הוועדה ביחס להצבעה.
יצחק פינדרוס:
אני מבקש להודיע הודעה לפני ההצבעה.
יצחק פינדרוס:
מכיוון שהוועדה הזאת אינה מייצגת את הכנסת, ומכיוון שאני, כפי שאמרתי, מרגיש שהדיון הזה הוא לא נכון – משתמשים במילה פרישה, אפשר היה להודיע שמוציאים, מפלגים את הסיעה – מענישים חבר כנסת, ועושים את זה חד צדדי בהחלטה קואליציונית, אני לא מתכוון להשתתף בהצבעה.
איתן גינזבורג:
חבר הכנסת שיקלי, אני רק רוצה לומר, א' הדברים שאמרת – אני גם אמרתי לך את זה באופן אישי – היו דברים אותנטיים לטעמי וכנים, והם מגיעים מתוך פרספקטיבה אישית אמיתית, ואני האמנתי לכל דבר שאמרת.
איתן גינזבורג:
כמובן שאין פה איזה עניין אישי כנגדך, אני חושב שכך פועלת הכנסת לאורך השנים.
איתן גינזבורג:
כך היא פעלה בכנסת ה-20.
קריאות:
זה לא אישי.
איתן גינזבורג:
כך היא פעלה בכנסת ה-20 במקרה של אורלי לוי אבקסיס, בדיוק במקרה מאוד מאוד דומה.
מיכל מרים וולדיגר:
כן, כן, זה לא אישי.
איתן גינזבורג:
ואני מתרשם שזוהי – וכך אני פועל, על פי צו מצפוני ועל פי איך שאני רואה את הדברים, על פי העובדות שהוצגו לנו כאן.
מיכל מרים וולדיגר:
לא אישי.
איתן גינזבורג:
אם כך, אני אעלה להצבעה את פניית יושב-ראש ימינה, ראש הממשלה נפתלי בנט, להכריז על חבר הכנסת עמיחי שיקלי כעל פורש מסיעת ימינה, לפי סעיף 6א לחוק-יסוד: הכנסת.
איתן גינזבורג:
בבקשה, מנהלת הוועדה.
נועה בירן דדון:
אנחנו עוברים להצבעה שמית - - -
איתן גינזבורג:
מי שיכול להצביע זה רק מי שנכח בדיון.
איתן גינזבורג:
מנהלת הוועדה עשתה בדיקה מי נכח למעלה מ-60%.
איתן גינזבורג:
אני רוצה, אגב, לפי שתתקיים ההצבעה, להודות לכל חברי הכנסת שנכחו פה מכל סיעות הבית לאורך השעות הרבות והמרובות שקיימנו פה את הדיון.
איתן גינזבורג:
אני חושב שהיה דיון ממצה, דיון ארוך, דיון משמעותי.
יואב קיש:
רק שלבוסי לא נתנו להציג - - -
איתן גינזבורג:
אני ניסיתי כמיטב יכולתי לאפשר לכולם להציג את עמדותיהם בלוחות זמנים ראויים, מקובלים, כפי שמקובל כאן בכנסת.
איתן גינזבורג:
וכפי שאמרתי בתחילת הדיון, בסוף כמובן נתונה זכות הערעור על החלטת הוועדה, וזה כמובן נתון לכל מי שיחפוץ בכך.
נועה בירן דדון:
אוקיי.
נועה בירן דדון:
חבר הכנסת משה טור פז במקום חברת הכנסת מירב בן ארי, מה הצבעתך?
משה טור פז:
אני מאשר.
איתן גינזבורג:
בעד?
משה טור פז:
בעד.
איתן גינזבורג:
בעד הפרישה או נגד הפרישה.
מיכל מרים וולדיגר:
שיקלי, זה לא אישי.
עמיחי שיקלי:
איזה מתח.
נועה בירן דדון:
חבר הכנסת בועז טופורובסקי.
בועז טופורובסקי:
בעד.
נועה בירן דדון:
בעד.
נועה בירן דדון:
חבר הכנסת איתן גינזבורג.
איתן גינזבורג:
בעד.
נועה בירן דדון:
חברת הכנסת שירלי פינטו במקום חבר הכנסת ניר אורבך.
שירלי פינטו קדוש:
(אומרת מילה בשפת הסימנים, להלן תרגומה: בעד.
מיכל מרים וולדיגר:
שוב, זה לא אישי.
מיכל מרים וולדיגר:
לא וירוס.
נועה בירן דדון:
חברת הכנסת עידית סילמן – אינה נוכחת.
נועה בירן דדון:
חבר הכנסת רם שפע.
רם שפע:
בעד.
נועה בירן דדון:
חבר הכנסת יצחק פינדרוס – הודיע שהוא לא משתתף.
נועה בירן דדון:
חבר הכנסת יבגני סובה.
יבגני סובה:
בעד.
יואב קיש:
פה אחד, הפה של טופורובסקי.
נועה בירן דדון:
וחבר הכנסת בני בגין במקום חברת הכנסת שרן מרים השכל.
זאב בנימין בגין:
בעד.
מיכל מרים וולדיגר:
כמה מפתיע שכל הקואליציה בעד.
מיכל מרים וולדיגר:
בעד – 7
מיכל מרים וולדיגר:
נמנעים – אין
איתן גינזבורג:
אם כך, שבעה חברים בעד, אין מתנגדים, אין נמנעים.
מיכל מרים וולדיגר:
אין פה משמעת קואליציונית וזה לא אישי.
איתן גינזבורג:
פה אחד הוחלט כי חבר הכנסת שיקלי הוכרז כפורש מסיעת ימינה.
אבי מעוז:
אפשר לבקש רוויזיה, לא?
מיכל מרים וולדיגר:
נכון, יואב?
מיכל מרים וולדיגר:
פה אחד, אבל אין פה שום משמעת.
מיכל מרים וולדיגר:
מאוד אישי ואידאולוגי.
איתן גינזבורג:
אני מודה לכולם על הדיון הזה.
איתן גינזבורג:
אני מודה על ההשתתפות הערה.
אבי מעוז:
אפשר לבקש רוויזיה?
איתן גינזבורג:
אני מודה לעובדי הכנסת על השהות ועל הדברים שהעמידו בפנינו, ולכל המשתתפים.
אבי מעוז:
יריב, יש רוויזיה?
ניר אורבך:
בוקר טוב, אני מתכבד לפתוח את ישיבת ועדת הכנסת, היום יום רביעי, ו' אדר ב', תשפ"ב, 9 במרץ 2022.
ניר אורבך:
אנחנו דנים כעת בפניית יושב ראש ועדת החוץ והביטחון בדבר טענות נושא חדש בעת הדיון בהצעת חוק האזרחות והכניסה לישראל (הוראת שעה), התשפ"ב-2022 (מ/1509).
ניר אורבך:
במהלך הדיון הועלו טענות נושא חדש לפי סעיף 85(ב) לתקנון הכנסת מפי חברת הכנסת מיכל רוזין וחבר הכנסת אוסאמה סעדי להסתייגות מספר 213 לחילופין א', לנוסח ההסתייגויות שמצורף פה.
ניר אורבך:
חבר הכנסת אוסאמה סעדי, תנמק, בבקשה.
ניר אורבך:
שלוש דקות.
אוסאמה סעדי:
נושא כל כך קריטי, אדוני היושב ראש, חבריי חברי הכנסת.
אוסאמה סעדי:
למעשה הסעיף הזה הוא אחד מהסעיפים המשמעותיים בחוק הגזעני הזה, אבל גם פה ומה שנעשה בחוק הזה מבחינת התקופה של החוק זה מעיד עד כמה שהחוק הזה הוא לא ביטחוני ואין לו רקע ביטחוני והכול מפלגתי והכול סחר מכר.
וליד טאהא:
אפילו ניר ורם מסכימים איתנו על זה.
אוסאמה סעדי:
החוק הזה כל הזמן היה בהוראת שעה למשך שנה ובג"צ אישר את החוק הזה מכיוון שמדובר בהוראת שעה.
אוסאמה סעדי:
בג"צ אישר את החוק מכיוון שמדובר בהוראת שעה למשך שנה שהממשלה באישור הכנסת תבדוק את המצב, תבדוק את הנתונים הביטחוניים, תבדוק אם עדיין יש צורך ביטחוני אם לאו.
אוסאמה סעדי:
עכשיו אתם באים בהצעת החוק הממשלתית, אני מקריא מהנוסח המקורי, בסעיף שמדבר על התקופה, סעיף 11, תחילתו של החוק הוא ביום 6.7.21 והוא יעמוד בתוקפו עד יום 3 באוקטובר 22'.
אוסאמה סעדי:
זה החוק, זה הנוסח הממשלתי.
אוסאמה סעדי:
בהצעות חוק הפרטיות גם.
אוסאמה סעדי:
הממשלה מבקשת להאריך את זה עד 3 באוקטובר 22', אחרי זה כמובן נכנס האלמנט הקואליציוני, אדוני יושב ראש ועדת חוץ וביטחון, ואתה אמרת את זה במפורש, שאתם לא תסכימו, לא לשנה מהיום.
אוסאמה סעדי:
אני מזכיר לך שהחוק המקורי דיבר על ה-3 באוקטובר 22', אבל גם אמרת שאתם לא תסכימו לשנה מהיום ואתם תעמדו על 18 חודש, למה?
אוסאמה סעדי:
למה, ווליד?
אוסאמה סעדי:
כי יש משהו באוגוסט, באוגוסט 23' יש משהו.
אוסאמה סעדי:
אתה לא יודע?
אוסאמה סעדי:
שאני אזכיר?
אוסאמה סעדי:
יש רוטציה, ואז אתם רציתם שזה יהיה 18 חודש ואז נעבור את אוגוסט והכול יהיה שקט, בלי בעיות, לא שרת הפנים, לא זה, לא זה, ואז כאילו מהמורה אחת, מוקש אחד הסרנו.
אוסאמה סעדי:
זה מה שאמרתם.
אוסאמה סעדי:
הנוסח, אדוני היושב ראש, שהונח בפנינו היום להצבעות, נוסח להצבעות 8.3.22, סעיף התחולה, חוק זה יעמוד בתוקפו עד יום, ווליד, עד מתי?
אוסאמה סעדי:
31 באוקטובר 23'.
וליד טאהא:
18 חודשים.
אוסאמה סעדי:
אבל זה כתוב, לא רק מה שאמר קפטן ר'.
גבי לסקי:
זה נוסח שאין לו מועדים.
אוסאמה סעדי:
הכינוי של רם בן ברק הוא קפטן ר'.
ניר אורבך:
לא בטוח שרם מסכים לזה.
אוסאמה סעדי:
לא, אבל זה לא מצחיק, אנחנו עוסקים בסוגיה שהיא סוגיה אנושית, הומניטרית.
אוסאמה סעדי:
אני עכשיו בא מההפגנה של המשפחות מחוץ למשכן ואתה שומע את הסיפורים קורעי הלב של המשפחות האלה.
ניר אורבך:
אוסאמה, אני אתן לך עוד דקה.
אוסאמה סעדי:
אני מתכנס.
אוסאמה סעדי:
זה הנוסח שהנחתם, אדוני יושב ראש ועדת חוץ וביטחון, סעיף 16, שמדבר על 31 באוקטובר 23'.
אוסאמה סעדי:
הנוסח הממשלתי הראשון היה עד אוקטובר 22'.
אוסאמה סעדי:
עכשיו, מכיוון שיוזמי החוק הפרטיים, האופוזיציה שאתם מתאמים איתה ואתם מעבירים את החוק איתם, אמרו: מה פתאום, אנחנו רוצים עוד בלגן לפני אוגוסט 23', אנחנו בשום פנים ואופן לא מסכימים לשנה וחצי.
אוסאמה סעדי:
ולכן היום מקבלים את ההסתייגות של אדון רוטמן, שנה מהיום.
אוסאמה סעדי:
זאת אומרת עד מרץ 23'.
אוסאמה סעדי:
אדוני היושב ראש, זה מעיד כאלף עדים שהתכלית היא לא ביטחונית, לא ביטחון המדינה ולא האינטרסים הביטחוניים, זו תכלית פוליטית ותו לא.
ניר אורבך:
חבר הכנסת אוסאמה, אני רק אעיר שהמשפט האחרון שלך הוא בנושא לדיון אחר, לא הדיון לשמו התכנסנו.
ניר אורבך:
אני רוצה לשמוע את עמדת הייעוץ המשפטי ואחר כך מי ירצה עוד להגיב?
גבי לסקי:
אנחנו.
ניר אורבך:
בסדר, אז אחר כך שתי דקות לכל דובר.
גבי לסקי:
למה לי שתי דקות?
גבי לסקי:
אנחנו גם טענו נושא חדש.
ניר אורבך:
את מנמקת במקום –
גבי לסקי:
מיכל.
ניר אורבך:
אז ניתן לך לנמק עכשיו ואחר כך את הייעוץ המשפטי ואז יסכם חבר הכנסת ווליד טאהא.
וליד טאהא:
אבל גם על הסעיף הזה, אוסאמה, צריך להחיל רטרו, להתחיל מהיום שנפל החוק ואז לקבוע שנה.
ניר אורבך:
אני חייב להגיד שמאתמול חבר הכנסת ווליד טאהא מצטרף לחבר הכנסת שלמה קרעי, הם ביחד בונים תקנון חדש לכנסת, תדעו לכם, תקנון מקביל.
וליד טאהא:
כן.
גבי לסקי:
תודה רבה.
גבי לסקי:
אני גם כן, כמו אתמול, אנסה להיות עניינית לשאלה לשמה התכנסנו כאן.
אוסאמה סעדי:
גבי, אנחנו לא נלך לטקס הפרידה?
ניר אורבך:
זה עוד לא התחיל.
אוסאמה סעדי:
התחיל.
גבי לסקי:
התחיל?
גבי לסקי:
אז בואו נעצור.
ניר אורבך:
עוד כמה דקות.
רם בן ברק:
אנחנו נסיים את זה, תעשו את זה מהר.
ניר אורבך:
חברת הכנסת גבי לסקי, כולנו נלך לקראת וננסה לצמצם.
רם בן ברק:
רק בחקיקה אי אפשר לעשות פאזות.
ניר אורבך:
חברת הכנסת גבי לסקי.
גבי לסקי:
טוב, אז אני אעשה את זה מהר.